ÅRSMELDING GRIMSTAD BADMINTONKLUBB 2014 / 2015

LEDER: Torfinn Nesset
KASSERER: Stig-Arve Abrahamsen
STYREMEDLEMMER: Hilde Haugebo, Lena Falck, Tommy Abrahamsen


Det har vært avholdt 5 styremøter i perioden august 2014 – juni 2015.

Leder har møtt på styremøtene i Grimstadhallen AS.

Det var ved idrettsregistreringen i 2013 registrert 65 medlemmer i Grimstad BK.

Elitelaget rykket denne sesongen ned fra Eliteserien.
Følgende spillere har deltatt på laget:
Geir Arnevik, Jan Frode Neverdal, Torfinn Nesset, Jan Rasmussen, Bård Storvik, Arnt-Helge Karlsen, Benjamin Falck, June Skaar, Lene Tønnevold, Anita Knudsen, Britt Grindland og Jorunn Haldorsen.

GBK 2 ble nummer 4 i 2. divisjon avdeling Sør-Vest.

Grimstad  tok en medalje i mixed double ved senior-NM i Moss ved Bård Storvik.
Han spilte sammen med Monica Halvorsen, Bygdø. 

Grimstad BK gjorde en sterk innsats under norsk mesterskap for veteraner i Tromsø i mars 2014.
Jan Frode Neverdal tok sølv i herresingle V40+.
Lene Tønnevold tok bronse i V40+.
Jan Frode Neverdal og Fredrik Engh tok bronse i herredouble V40+.
Jan Frode Neverdal tok gull i mixed double V40+ sammen med Gitte Gandborg, Frogner.
Britt Grindland tok sølv i damesingle V45+.

10 av ungdomsspillerne deltok i UBM (nasjonalt mesterskap for ungdommer) i Sandefjord i april 2015.
Joakim Haugebo kom videre fra puljespillet i U17, og flere av de andre vant enkeltkamper.

Joakim Haugebo ble kretsmester i herresingle U17 i Stavanger.

GBK har i tillegg deltatt på en rekke nasjonale turneringer.
Jan Frode Neverdal vant herresingle i Vårblomsten i Stavanger i april 2015.
Her vant Haavard Haugebo og Magnus Salvesen herredouble i U15.

Benjamin Falck deltok på Junior NM og U23 NM. Han deltok også sommeren 2014 på treningsleir i Kristiansand.

Det har vært holdt organiserte treninger for ungdomsspillerne hele sesongen, med veldig godt oppmøte. Treningene har vært ledet av Stig Arve Abrahamsen, Tommy Abrahamsen, Joakim Haugebo og Benjamin Falck.

Grimstad BK har arrangert Sparebanken Sør Cup i oktober 2014 og Grimstad Cup i februar 2015. Dette var nasjonale turneringer med til sammen ca 150 deltakere fra Aust-Agder, Vest-Agder, Vestfold og Rogaland. I disse turneringene har noen av foreldrene til våre ungdomsspillere bidratt i betydelig grad.

Sponsorer sesongen 2014 / 15 har vært: Grimstadhallen AS, Fair Deal, Sparebanken Sør. 

Sponsorer på arrangementer: Haugebo AS, Østerhus Elektro AS og SportModern.

